title: 89/339/EEZ: Odluka Vijeća od 3. svibnja 1989. o prihvaćanju, u ime Zajednice, preporuke Vijeća za carinsku suradnju od 5. lipnja 1962. o carinskom postupanju s registriranom prtljagom od strane željezničke službe, kako je izmijenjena 21. lipnja 1988.

text:
               02/Sv. 005

               HR

               Službeni list Europske unije

               167

         31989D0339

               L 142/7

               SLUŽBENI LIST EUROPSKE UNIJE

               03.05.1989.

      ODLUKA VIJEĆA

   od 3. svibnja 1989.
   o prihvaćanju, u ime Zajednice, preporuke Vijeća za carinsku suradnju od 5. lipnja 1962. o carinskom postupanju s registriranom prtljagom od strane željezničke službe, kako je izmijenjena 21. lipnja 1988.
   (89/339/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da je Vijeće za carinsku suradnju 21. lipnja 1988. donijelo izmjene preporuke od 5. lipnja 1962. kojom se uvodi novi ogledni primjerak obrasca carinske deklaracije za registriranu prtljagu i dopušta carinskoj ili ekonomskoj uniji prihvaćanje preporuke;
   budući da je na prijedlog Zajednice Vijeće za carinsku suradnju odobrilo novi ogledni primjerak obrasca carinske deklaracije za registriranu prtljagu; budući da ogledni primjerak obrasca odgovara nacrtu koji je podnijela Zajednica, a cilj mu je upotpuniti sadržaj carinske deklaracije za registriranu prtljagu i olakšati uvođenje tog dokumenta državama koje ga do sada nisu mogle koristiti;
   budući da je izmjena od temeljnog interesa Zajednice koja bi stoga trebala donijeti preporuku od 5. lipnja 1962., kako je izmijenjena,
   ODLUČILO JE:
   Članak 1.
   Preporuka Vijeća za carinsku suradnju od 5. lipnja 1962. o carinskom postupanju s registriranom prtljagom od strane željezničke službe, kako je izmijenjena 21. lipnja 1988., prihvaća se u ime Zajednice i stupa na snagu odmah.
   Tekst preporuke priložen je ovoj Odluci.
   Članak 2.
   Predsjednik Vijeća ovim se ovlašćuje odrediti osobu ovlaštenu obavijestiti glavnog tajnika Vijeća za carinsku suradnju da je Zajednica prihvatila preporuku iz članka 1. ove Odluke.

      Sastavljeno u Bruxellesu 3. svibnja 1989.

            Za Vijeće

            Predsjednik

         P. SOLBES

   PREPORUKA VIJEĆA ZA CARINSKU SURADNJU
   od 5. lipnja 1962.
   o carinskom postupanju s registriranom prtljagom od strane željezničke službe

      (izmijenjena 21. lipnja 1988.)

   VIJEĆE ZA CARINSKU SURADNJU,
   UZIMAJUĆI U OBZIR da je potrebno podržati nastojanja koja ulažu željezničke službe kako bi osigurale djelotvornost u međunarodnom prijevozu registrirane prtljage;
   ŽELEĆI, u tu svrhu, olakšati ekspeditivno rukovanje takvom prtljagom pojednostavnjivanjem carinskih formalnosti;
   SMATRAJUĆI da se, koliko je god to moguće, od putnika ne bi smjelo zahtijevati da se osobno javljaju carinskim tijelima države otpreme i odredišne države radi carinjenja registrirane prtljage te da bi im se trebalo omogućiti da zahtijevaju svoju prtljagu čim stignu na svoje odredište;
   PREPORUČUJE da članice Vijeća i carinske ili ekonomske unije primijene sljedeće odredbe s obzirom na registriranu prtljagu;

               1.

               Prilikom registriranja prtljage u željezničkim službama putnici imaju mogućnost davanja izjave na priloženom obrascu kako bi ubrzali carinske formalnosti;

               2.

               Taj se obrazac ispisuje na poleđini otpremnice koju izdaju željezničke službe ili na posebnom listu papira koji se onda lijepi za otpremnicu; ispisuje se na jeziku (ili jednom od službenih jezika) države otpreme, ali se putniku daje mogućnost dobivanja prijevoda na drugom jeziku;

               3.

               Tu deklaraciju željezničke službe predaju carinskim tijelima država otpreme i odredišnih država kada se to zahtijeva;

               4.

               Ova pisana deklaracija smatra se zamjenom za deklaraciju koja se obično zahtijeva od putnika i ima jednak učinak kao i ta deklaracija;

               5.

               Carinska tijela, u mjeri u kojoj to smatraju mogućim, odustaju od provjere sadržaja prtljage obuhvaćene pisanom deklaracijom;

               6.

               Kada carinska tijela odustanu od provjere sadržaja prtljage, nju smjesta ustupaju željezničkim službama radi prosljeđivanja do odredišta;

               7.

               Carinska tijela i dalje imaju slobodu donošenja kontrolnih mjera koje smatraju potrebnim kako bi se spriječila zlouporaba;

         NEOVISNO O odredbama gore navedenog stavka 1., obrazac deklaracije može se prilagoditi kada je to primjereno sporazumom između carinskih uprava,
   VIJEĆE poziva države članice i carinske ili ekonomske unije koje prihvaćaju ovu preporuku da obavijeste glavnog tajnika Vijeća i odrede datum i uvjete njezine provedbe. Glavni tajnik prosljeđuje tu obavijest carinskim upravama država članica, carinskim ili ekonomskim unijama te Međunarodnoj željezničkoj uniji.
   PRILOG
   CARINSKA DEKLARACIJA ZA REGISTRIRANU PRTLJAGU

               1.

               OVIM IZJAVLJUJEM

                           (a)

                           da dolje navedena prtljaga sadrži samo predmete za osobnu uporabu koji se obično koriste pri putovanju, poput odjeće, rublja, toaletnih potrepština, knjiga i sportske opreme te da se ti predmeti ne uvoze u komercijalne svrhe;

                           (b)

                           da prtljaga ne sadrži:

                                       —

                                       hranu, duhan, alkoholna pića, anetol, vatreno oružje, osobno oružje, streljivo, eksplozive, droge, žive životinje, biljke, radijske prijenosnike ili prijenosnike-prijemnike, novac, vrste i proizvode dobivene od vrsta zaštićenih Washingtonskom konvencijom o međunarodnoj trgovini ugroženim vrstama divlje flore i faune od 3. ožujka 1973.; predmete zabranjene zakonom odredišne države o zaštiti javnog morala i dobrih običaja,

                                       —

                                       robu namijenjenu besplatnoj ili nekoj drugoj distribuciji ili distribuciji u profesionalne ili komercijalne svrhe,

                                       —

                                       robu koju sam sam kupio(-la) ili dobio(-la) izvan carinskog područja svoje države i koju još nisam prijavio carinskim tijelima moje države uobičajenog boravišta (ovo se ograničenje primjenjuje samo pri povratku u državu uobičajenog boravišta).

               2.

               OVIM OVLAŠĆUJEM željezničku službu da provede sve carinske formalnosti.

               3.

               ZNAM da je davanje lažne izjave osnova za kazneni progon i oduzimanje moje robe.


title: Odluka Vijeća (EU) 2015/947 od 15. lipnja 2015. o imenovanju dvaju portugalskih članova i jednog portugalskog zamjenika člana Odbora regija

text:
               19.6.2015

               HR

               Službeni list Europske unije

               L 154/14

         ODLUKA VIJEĆA (EU) 2015/947
   od 15. lipnja 2015.
   o imenovanju dvaju portugalskih članova i jednog portugalskog zamjenika člana Odbora regija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog portugalske vlade,
   budući da:

               (1)

               Vijeće je 26. siječnja 2015. i 5. veljače 2015. donijelo odluke (EU) 2015/116 (1) i (EU) 2015/190 (2) o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020.

               (2)

               Mjesta dvaju članova Odbora regija postala su slobodna istekom mandata g. Alberta Joãa CARDOSA GONÇALVESA JARDIMA i g. Antónija Luísa DOS SANTOSA DA COSTE.

               (3)

               Mjesto zamjenika člana postalo je slobodno istekom mandata g. Joãa CUNHE E SILVE,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2020.:

               (a)

               za članove:

                           —

                           g. Miguel Filipe MACHADO DE ALBUQUERQUE, Presidente do Governo Regional da Madeira,

                           —

                           g. Fernando MEDINA, Presidente da Câmara Municipal de Lisboa;

                     i

               (b)

               za zamjenika člana:

                           —

                           g. Mário Sérgio Quaresma GONÇALVES MARQUES, Secretário Regional dos Assuntos Parlamentares e Europeus da Madeira.

         Članak 2.
   Ova Odluka stupa na snagu na dan donošenja.

      Sastavljeno u Luxembourgu 15. lipnja 2015.

            Za Vijeće

            Predsjednik

         K. GERHARDS

      (1)  SL L 20, 27.1.2015., str. 42.

      (2)  SL L 31, 7.2.2015., str. 25.


title: 2006/712/EZ, Euratom: Odluka Vijeća i Komisije od 25. rujna 2006. o zaključivanju Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane i Republike Kirgistana s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji

text:
               11/Sv. 128

               HR

               Službeni list Europske unije

               138

         32006D0712

               L 303/13

               SLUŽBENI LIST EUROPSKE UNIJE

         ODLUKA VIJEĆA I KOMISIJE
   od 25. rujna 2006.
   o zaključivanju Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane i Republike Kirgistana s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
   (2006/712/EZ, Euratom)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 44. stavak 2., posljednju rečenicu članka 47. stavka 2., članak 55., članak 57. stavak 2., članak 71., članak 80. stavak 2., članak 93., 94., 133. i članak 181.a, u vezi s drugom rečenicom članka 300. stavka 2. i prvim podstavkom članka 300. stavka 3.,
   uzimajući u obzir Ugovor o osnivanju Europske zajednice za atomsku energiju, a posebno drugi stavak njegovog članka 101.,
   uzimajući u obzir Ugovor o pristupanju od 16. travnja 2003., a posebno njegov članak 2. stavak 3.,
   uzimajući u obzir Akt o pristupanju priložen Ugovoru o pristupanju, a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir suglasnost Vijeća u skladu s člankom 101. Ugovora o osnivanju Europske zajednice za atomsku energiju,
   budući da:

               (1)

               Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Kirgistana, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, te predvidjele određene tehničke prilagodbe povezane s institucionalnim i pravnim razvojem u Europskoj uniji, potpisan je dana 30. travnja 2004., u skladu s Odlukom Vijeća 2006/711/EZ (2), u ime Europske zajednice i država članica.

               (2)

               Do stupanja na snagu Protokol se primjenjuje na privremenoj osnovi od dana pristupanja.

               (3)

               Protokol bi trebalo zaključiti,

         ODLUČILI SU:
   Članak 1.
   Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Kirgistan, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, ovime se prihvaća u ime Europske zajednice, Europske zajednice za atomsku energiju i država članica.
   Tekst Protokola priložen je ovoj Odluci (3).
   Članak 2.
   Predsjednik Vijeća, u ime Europske zajednice i njenih država članica daje obavijest iz članka 4. Protokola. Predsjednik Komisije istodobno daje takvu obavijest u ime Europske zajednice za atomsku energiju.

      Sastavljeno u Bruxellesu 25. rujna 2006.

            Za Vijeće

            Predsjednik

         M. PEKKARINEN

            Za Komisiju

            Predsjednik

         J. M. BARROSO

      (1)  SL C 174 E, 14.7.2005., str. 16.

      (2)  SL L 303, 1.11.2006., str. 13.

      (3)  SL L 303, 1.11.2006., str. 13.


title: 93/115/EEZ: Odluka Vijeća od 15. veljače 1993. o odobravanju jamstva Zajednice Europskoj investicijskoj banci za gubitke iz zajmova za projekte od obostranog interesa u određenim trećim zemljama

text:
               11/Sv. 113

               HR

               Službeni list Europske unije

               76

         31993D0115

               L 045/27

               SLUŽBENI LIST EUROPSKE UNIJE

         ODLUKA VIJEĆA
   od 15. veljače 1993.
   o odobravanju jamstva Zajednice Europskoj investicijskoj banci za gubitke iz zajmova za projekte od obostranog interesa u određenim trećim zemljama
   (93/115/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je Vijeće 13. i 14. svibnja 1991. na temelju komunikacije Komisije donijelo odluku o ograničenom proširenju djelatnosti Europske investicijske banke (EIB) u trećim zemljama s kojima je Zajednica sklopila ugovore o suradnji;
   budući da je Vijeće 8. srpnja 1991. potvrdilo te smjernice;
   budući da je Vijeće 19. svibnja 1992. donijelo odluku o smjernicama koje treba primijeniti u vezi sa zajmovima koje EIB odobri u trećim zemljama s kojima je Zajednica sklopila ugovore o suradnji;
   budući da je Vijeće zatražilo od EIB-a stavljanje na raspolaganje, u skladu sa svojim statutom i uobičajenim kriterijima, kredita za projekte od obostranog interesa u određenim zemljama koje su obuhvaćene jamstvom;
   budući da će u najkraćem mogućem roku biti uspostavljen Jamstveni fond koji treba osigurati odgovarajući proračunski tretman jamstava za zajmove Zajednice koji su odobreni trećim zemljama u skladu s zaključcima Europskog vijeća od 11. i 12. prosinca 1992.,
   ODLUČILO JE:
   Članak 1.
   Zajednica daje puno jamstvo Europskoj investicijskoj banci u slučajevima kada Banka ne naplati svoja potraživanja na temelju zajma odobrenog u skladu s njezinim uobičajenim kriterijima trećim zemljama s kojima je Zajednica sklopila ugovore o suradnji. Određuje se ukupna granica od 250 milijuna ECU godišnje za razdoblje od tri godine. Granica se preispituje na kraju svakog trogodišnjeg razdoblja.
   EIB i Komisija s tim ciljem usuglašavaju postupke za provedbu jamstva.
   Članak 2.
   Komisija svakih šest mjeseci obavješćuje Europski parlament i Vijeće o dinamici korištenja zajmova koji su pokriveni jamstvom. Banka s tim ciljem prosljeđuje Komisiji sve potrebne detalje kako bi se Europskom parlamentu i Vijeću dostavila potpuna informacija.
   Jednom godišnje Komisija dostavlja Europskom parlamentu i Vijeću izvješće koje će sadržavati evaluaciju provedbe ove Odluke.

      Sastavljeno u Bruxellesu 15. veljače 1993.

            Za Vijeće

            Predsjednik

         M. JELVED

      (1)  SL C 172, 8.7.1992., str. 6.

      (2)  SL C 21, 25.1.1993.


title: 2006/378/EZ: Odluka Vijeća od 10. travnja 2006. o sklapanju Protokola uz Euro-mediteranski sporazum između Europskih zajednica i njihovih država članica, s jedne strane, i Države Izraela, s druge strane, kako bi se uzelo u obzir pristupanje Republike Češke, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji

text:
               11/Sv. 116

               HR

               Službeni list Europske unije

               84

         32006D0378

               L 149/31

               SLUŽBENI LIST EUROPSKE UNIJE

         ODLUKA VIJEĆA
   od 10. travnja 2006.
   o sklapanju Protokola uz Euro-mediteranski sporazum između Europskih zajednica i njihovih država članica, s jedne strane, i Države Izraela, s druge strane, kako bi se uzelo u obzir pristupanje Republike Češke, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
   (2006/378/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. u vezi s drugom rečenicom prvog podstavka njegovog članka 300. stavka 2. te drugim podstavkom njegovog članka 300 stavka 3.,
   uzimajući u obzir Akt o pristupanju iz 2003., a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   budući da:

               (1)

               Protokol uz Euro-mediteranski sporazum između Europskih zajednica i njihovih država članica, s jedne strane, i Države Izraela, s druge strane, kako bi se uzelo u obzir pristupanje Republike Češke, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, potpisan je u ime Europske zajednice i njezinih država članica 23. veljače 2006.

               (2)

               Protokol je potrebno odobriti,

         ODLUČILO JE:
   Jedini članak
   1.   Ovim se, u ime Europske zajednice i njezinih država članica odobrava Protokol uz Euro-mediteranski sporazum između Europskih zajednica i njihovih država članica, s jedne strane, i Države Izraela, s druge strane, kako bi se uzelo u obzir pristupanje Republike Češke, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji.
   Tekst Protokola priložen je ovoj Odluci (2).

      Sastavljeno u Luxembourgu 10. travnja 2006.

            Za Vijeće

            Predsjednica

         U. PLASSNIK

      (1)  Dostavljeno 23. ožujka 2006. (još nije objavljeno u Službenom listu).

      (2)  SL L 149, 2.6.2006., str. 2.


title: 2008/803/EZ: Odluka Komisije od 14. listopada 2008. o početku ispitnog postupka prema članku 18. stavku 2. Uredbe Vijeća (EZ) br. 980/2005 u vezi učinkovite provedbe određenih konvencija o ljudskim pravima u Šri Lanki

text:
               11/Sv. 111

               HR

               Službeni list Europske unije

               207

         32008D0803

               L 277/34

               SLUŽBENI LIST EUROPSKE UNIJE

         ODLUKA KOMISIJE
   od 14. listopada 2008.
   o početku ispitnog postupka prema članku 18. stavku 2. Uredbe Vijeća (EZ) br. 980/2005 u vezi učinkovite provedbe određenih konvencija o ljudskim pravima u Šri Lanki
   (2008/803/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 980/2005 od 27. travnja 2005. o primjeni sustava općih carinskih povlastica (1), a posebno njezin članak 18. stavak 2.,
   nakon savjetovanja s Odborom za opće povlastice,
   budući da:

               (1)

               Izvješća, izjave i informacije Ujedinjenih naroda (UN) koji su dostupni Komisiji, uključujući izvješće posebnog izvjestitelja o izvansudskim pogubljenjima od 27. ožujka 2006., izjavu posebnog savjetnika posebnom predstavniku za djecu i oružane sukobe od 13. studenoga 2006. te izjavu posebnog izvjestitelja o mučenjima i ostalom okrutnom, nehumanom i ponižavajućem postupanju od 29. listopada 2007., kao i ostala javno dostupna izvješća te informacije iz ostalih odgovarajućih izvora, uključujući nevladine organizacije, ukazuju na to da se nacionalno zakonodavstvo Demokratske Socijalističke Republike Šri Lanke, koje uključuju međunarodne konvencije o ljudskim pravima, posebno Međunarodni pakt o građanskim i političkim pravima, Konvenciju o sprečavanju mučenja i ostalog okrutnog, neljudskog i ponižavajućeg postupanja ili kažnjavanja te Konvenciju o pravima djeteta, ne provodi učinkovito.

               (2)

               Međunarodni pakt o građanskim i političkim pravima, Konvencija o sprečavanju mučenja i ostalog okrutnog, neljudskog i ponižavajućeg postupanja ili kažnjavanja te Konvencija o pravima djeteta navode se kao temeljne konvencije o ljudskim pravima u točkama 1., 5., odnosno 6. Priloga III. dijela A Uredbe (EZ) br. 980/2005.

               (3)

               Članak 16. stavak 2. Uredbe (EZ) 980/2005 predviđa privremeno povlačenje posebnog aranžmana poticaja na koji se upućuje u odjeljku 2. poglavlja II. navedene Uredbe ako se učinkovito ne provodi nacionalno zakonodavstvo koje uključuje navedene konvencije iz Priloga III. Uredbe koje su ratificirane radi ispunjavanja zahtjeva iz članka 9. stavaka 1. i 2.

               (4)

               Komisija je ispitala dostavljene informacije i utvrdila da postoje dostatni razlozi za otvaranje ispitnog postupka kako bi utvrdila provodi li se učinkovito zakonodavstvo Šri Lanke o priznavanju i zaštiti temeljnih ljudskih prava. Na taj bi se način nadalje utvrdilo je li privremeno povlačenje posebnog aranžmana poticaja opravdano.

               (5)

               23. rujna 2008. održano je savjetovanje s Odborom za opće povlastice,

         DONIJELA JE OVU ODLUKU:
   Jedini članak
   Komisija pokreće ispitni postupak kako bi se ustanovilo provodi li se učinkovito nacionalno zakonodavstvo Demokratske Socijalističke Republike Šri Lanke koje uključuje Međunarodni pakt o građanskim i političkim pravima, Konvenciju o sprečavanju mučenja i ostalog okrutnog, neljudskog i ponižavajućeg postupanja ili kažnjavanja te Konvenciju o pravima djeteta.

      Sastavljeno u Bruxellesu 14. listopada 2008.

            Za Komisiju

         Catherine ASHTON

            Članica Komisije

      (1)  SL L 169, 30.6.2005., str. 1.


title: 2013/349/EU: Odluka predstavnika vlada država članica od 1. srpnja 2013. o imenovanju suca Suda

text:
               3.7.2013

               HR

               Službeni list Europske unije

               L 184/6

         ODLUKA PREDSTAVNIKA VLADA DRŽAVA ČLANICA
   od 1. srpnja 2013.
   o imenovanju suca Suda
   (2013/349/EU)
   PREDSTAVNICI VLADA DRŽAVA ČLANICA EUROPSKE UNIJE,
   uzimajući u obzir Ugovor o Europskoj uniji, a posebno njegov članak 19.,
   uzimajući u obzir Ugovor o funkcioniranju Europske unije, a posebno njegove članke 253. i 255.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   uzimajući u obzir Akt o pristupanju Hrvatske, a posebno njegov članak 22. stavak 1.,
   budući da:

               (1)

               Članak 22. stavak 1. Akta o pristupanju Hrvatske predviđa imenovanje suca iz Hrvatske za suca Suda za razdoblje od 1. srpnja 2013. do 6. listopada 2015.

               (2)

               Kandidatura g. Siniše RODINA predložena je s ciljem imenovanja za obnašanje dužnosti suca Suda.

               (3)

               Odbor osnovan člankom 255. Ugovora o funkcioniranju Europske unije dao je mišljenje o prikladnosti g. Siniše RODINA za obnašanje dužnosti suca Suda,

         DONIJELI SU OVU ODLUKU:
   Članak 1.
   G. Siniša RODIN imenuje se za suca Suda za razdoblje od 1. srpnja 2013. do 6. listopada 2015.
   Članak 2.
   Ova Odluka stupa na snagu 1. srpnja 2013.

      Sastavljeno u Bruxellesu 1. srpnja 2013.

            Za Vijeće

            Predsjednik

         L. LINKEVIČIUS


title: Odluka Vijeća (EU) 2015/423 od 6. ožujka 2015. o utvrđivanju stajališta koje u ime Europske unije treba zauzeti u okviru sedmog sastanka Konferencije stranaka Roterdamske konvencije u pogledu izmjena Priloga III. Roterdamskoj konvenciji o postupku prethodnog pristanka za određene opasne kemikalije i pesticide u međunarodnoj trgovini

text:
               13.3.2015

               HR

               Službeni list Europske unije

               L 68/48

         ODLUKA VIJEĆA (EU) 2015/423
   od 6. ožujka 2015.
   o utvrđivanju stajališta koje u ime Europske unije treba zauzeti u okviru sedmog sastanka Konferencije stranaka Roterdamske konvencije u pogledu izmjena Priloga III. Roterdamskoj konvenciji o postupku prethodnog pristanka za određene opasne kemikalije i pesticide u međunarodnoj trgovini
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 192. i 207., u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je odobrila Roterdamsku konvenciju o postupku prethodnog pristanka za određene opasne kemikalije i pesticide u međunarodnoj trgovini (dalje u tekstu: „Roterdamska konvencija”) Odlukom Vijeća 2006/730/EZ. (1).

               (2)

               Roterdamska konvencija u Uniji se provodi Uredbom (EU) br. 649/2012 Europskog parlamenta i Vijeća (2).

               (3)

               Kako bi se osiguralo da zemlje uvoznice imaju koristi od zaštite predviđene Roterdamskom konvencijom, potrebno je i primjereno podržati preporuke Odbora za provjeru kemikalija u pogledu uvrštenja u Prilog III. Roterdamskoj konvenciji krizotil azbesta, metamidofosa, triklorfona, fentiona (formulacije vrlo malog volumena (ULV) s koncentracijom aktivnog sastojka od 640 g/L ili više) i tekućih formulacija (emulzijski koncentrat i topljivi koncentrat) koje sadržavaju najmanje 276 g/L parakvat diklorida, što je jednako koncentraciji parakvat-iona od 200 g/L ili više. Te su tvari u Uniji već zabranjene ili strogo ograničene te stoga podliježu zahtjevima za izvoz strožim od onih predviđenih Roterdamskom konvencijom.

               (4)

               Očekuje se da će se na sedmom sastanku Konferencije stranaka Roterdamske konvencije odlučiti o predloženim izmjenama Priloga III. Unija bi trebala poduprijeti te izmjene,

         DONIJELO JE OVU ODLUKU:
   Članak 1.
   Stajalište koje se u ime Unije treba donijeti na sedmom sastanku Konferencije stranaka Roterdamske konvencije jest da Unija podupire donošenje izmjena Priloga III. Roterdamskoj konvenciji o postupku prethodnog pristanka za određene opasne kemikalije i pesticide u međunarodnoj trgovini (3) u pogledu uvrštenja krizotil azbesta, metamidofosa, triklorfona, fentiona (formulacije vrlo malog obujma (ULV) s koncentracijom aktivnog sastojka od 640 g/L ili više) i tekućih formulacija (emulzijski koncentrat i topljivi koncentrat) koje sadržavaju najmanje 276 g/L parakvat diklorida, što je jednako koncentraciji parakvat-iona od 200 g/L ili više.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 6. ožujka 2015.

            Za Vijeće

            Predsjednik

         K. GERHARDS

      (1)  Odluka Vijeća 2006/730/EZ od 25. rujna 2006. o sklapanju u ime Europske zajednice Roterdamske konvencije o postupku prethodnog pristanka za određene opasne kemikalije i pesticide u međunarodnoj trgovini (SL L 299, 28.10.2006., str. 23.).

      (2)  Uredba (EU) br. 649/2012 Europskog parlamenta i Vijeća od 4. srpnja 2012. o izvozu i uvozu opasnih kemikalija (SL L 201, 27.7.2012., str. 60.).

      (3)  SL L 63, 6.3.2003., str. 29.


title: 2011/458/EU: Odluka Vijeća od 19. srpnja 2011. o stajalištu koje će zauzeti Europska unija u Zajedničkom odboru EGP-a o izmjeni Priloga XIII. (Promet) Sporazumu o EGP-u

text:
               11/Sv. 057

               HR

               Službeni list Europske unije

               246

         32011D0458

               L 194/4

               SLUŽBENI LIST EUROPSKE UNIJE

               19.07.2011.

      ODLUKA VIJEĆA

   od 19. srpnja 2011.
   o stajalištu koje će zauzeti Europska unija u Zajedničkom odboru EGP-a o izmjeni Priloga XIII. (Promet) Sporazumu o EGP-u
   (2011/458/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. i članak 218. stavak 9.,
   uzimajući u obzir prijedlog Europske komisije,
   budući da:

               (1)

               Prilog XIII. Sporazumu o Europskom gospodarskom prostoru (1) („Sporazum o EGP-u”) sadrži posebne odredbe i aranžmane u vezi s prometom.

               (2)

               Uredbu (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (2) trebalo bi unijeti u Sporazum o EGP-u.

               (3)

               Uredbom (EZ) br. 1008/2008 stavljene su izvan snage Uredba Vijeća (EEZ) br. 2407/92 od 23. srpnja 1992. o licenciranju zračnih prijevoznika (3), (EEZ) br. 2408/92 od 23. srpnja 1992. o pristupu zračnih prijevoznika Zajednice zračnim linijama unutar Zajednice (4) i (EEZ) br. 2409/92 od 23. srpnja 1992. o cijenama prijevoza i tarifama usluga u zračnom prometu (5), koje su trenutačno unesene u Sporazum o EGP-u.

               (4)

               Prilog XIII. Sporazumu o EGP-u bi stoga trebalo izmijeniti na odgovarajući način.

               (5)

               Stajalište Unije u Zajedničkom odboru EGP-a bi se trebalo temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje će Europska unija u Zajedničkom odboru EGP-a zauzeti o predloženoj izmjeni Priloga XIII. Sporazumu o EGP-u temelji se na nacrtu Odluke Zajedničkog odbora EGP-a, koji je priložen ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. srpnja 2011.

            Za Vijeće

            Predsjednik

         M. SAWICKI

      (1)  SL L 1, 3.1.1994., str. 3.

      (2)  SL L 293, 31.10.2008., str. 3.

      (3)  SL L 240, 24.8.1992., str. 1.

      (4)  SL L 240, 24.8.1992., str. 8.

      (5)  SL L 240, 24.8.1992., str. 15.
   NACRT
   ODLUKE ZAJEDNIČKOG ODBORA EGP-a br. …/2011
   od …
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru („Sporazum”), a posebno njegov članak 98.,
   budući da:

               (1)

               Prilog XIII. Sporazumu izmijenjen je Odlukom Zajedničkog odbora EGP-a br. …/… od … (1).

               (2)

               Uredbu (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (2) trebalo bi uvrstiti u Sporazum.

               (3)

               Uredbom (EZ) br. 1008/2008 stavljene su izvan snage Uredba Vijeća (EEZ) br. 2407/92 od 23. srpnja 1992. o licenciranju zračnih prijevoznika (3), (EEZ) br. 2408/92 od 23. srpnja 1992. o pristupu zračnih prijevoznika Zajednice zračnim linijama unutar Zajednice (4) i (EEZ) br. 2409/92 od 23. srpnja 1992. o cijenama prijevoza i tarifama usluga u zračnom prijevozu (5), koje su unesene u Sporazum o EGP-u.

               (4)

               Prilog XIII. Sporazumu bi stoga trebalo izmijeniti na odgovarajući način,

         DONIO JE OVU ODLUKU:
   Članak 1.
   Prilog XIII. Sporazumu mijenja se kako slijedi:

               1.

               Točka 64. a zamjenjuje se sljedećim:

                           „64a

                              32008 R 1008: Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (preinaka) (SL L 293, 31.10.2008., str. 3.).
                           Za potrebe ovog Sporazuma vrijede odredbe ove Uredbe sa sljedećim prilagodbama:

                                       (a)

                                       u članku 4. stavku (f) riječi:‚, osim kako je predviđeno u sporazumu s trećom zemljom kojem je Zajednica stranka;’ zamjenjuju se sljedećim:
                                       ‚. Međutim, licence za rad s pravnim učinkom u cijelom EGP-u mogu se odobriti na temelju izuzetaka od ovog zahtjeva, predviđenih u sporazumima s trećim zemljama, kojima je stranka Zajednica ili jedna ili više država EFTA-e, pod uvjetom da Zajednički odbor EGP-a donese odluku u tom smislu.’;

                                       (b)

                                       članku 16. stavku 9. drugom podstavku dodaje se sljedeće:
                                       ‚, kao i regionalne zračne luke na Islandu i četiri najsjevernije pokrajine u Norveškoj.’.”

               2.

               Točka 65. se briše.

               3.

               Točka 66b se briše.

         Članak 2.
   Tekstovi Uredbe (EZ) br. 1008/2008 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu …, pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (6).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.

      Sastavljeno u … …

            Za Zajednički odbor EGP-a

            Predsjednik

            Tajnici Zajedničkog odbora EGP-a

      (1)  SL L ….

      (2)  SL L 293, 31.10.2008., str. 3.

      (3)  SL L 240, 24.8.1992., str. 1.

      (4)  SL L 240, 24.8.1992., str. 8.

      (5)  SL L 240, 24.8.1992., str. 15.

      (6)  [Ustavni zahtjevi nisu navedeni.] [Ustavni zahtjevi su navedeni.]


title: Odluka Vijeća (EU) 2016/1973 od 8. studenoga 2016. o donošenju stajališta Vijeća o nacrtu izmjene proračuna br. 5 Europske unije za financijsku godinu 2016.

text:
               11.11.2016

               HR

               Službeni list Europske unije

               L 304/6

         ODLUKA VIJEĆA (EU) 2016/1973
   od 8. studenoga 2016.
   o donošenju stajališta Vijeća o nacrtu izmjene proračuna br. 5 Europske unije za financijsku godinu 2016.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2016. konačno je donesen 25. studenoga 2015. (2),

               —

               Komisija je 7. listopada 2016. podnijela prijedlog koji sadrži nacrt izmjene proračuna br. 5 za opći proračun za financijsku godinu 2016.,

               —

               za potrebe u pogledu upravljanja nacionalnim riznicama potrebno je bez odgađanja donijeti nacrt izmjene proračuna br. 5 za opći proračun za 2016. Stoga je u skladu s člankom 3. stavkom 3. Poslovnika Vijeća opravdano skratiti osmotjedno razdoblje za obavješćivanje nacionalnih parlamenata utvrđeno u članku 4. Protokola br. 1,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 5 Europske unije za financijsku godinu 2016. doneseno je 8. studenoga 2016.
   Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

      Sastavljeno u Bruxellesu 8. studenoga 2016.

            Za Vijeće

            Predsjednik

         P. KAŽIMÍR

      (1)  SL L 298, 26.10.2012., str. 1.

      (2)  SL L 48, 24.2.2016., str. 1.


title: 2012/413/EU: Odluka Komisije od 19. srpnja 2012. o uspostavi godišnjih popisa prioriteta za razvoj mrežnih kodeksa i smjernica za 2013. godinu  Tekst značajan za EGP

text:
               12/Sv. 004

               HR

               Službeni list Europske unije

               189

         32012D0413

               L 192/32

               SLUŽBENI LIST EUROPSKE UNIJE

               19.07.2012.

      ODLUKA KOMISIJE

   od 19. srpnja 2012.
   o uspostavi godišnjih popisa prioriteta za razvoj mrežnih kodeksa i smjernica za 2013. godinu
   (Tekst značajan za EGP)
   (2012/413/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 714/2009 Europskog parlamenta i Vijeća od 13. srpnja 2009. o uvjetima za pristup mreži za prekograničnu razmjenu električne energije i stavljanju izvan snage Uredbe (EZ) br. 1228/2003 (1) i Uredbu (EZ) br. 715/2009 Europskog parlamenta i Vijeća od 13. srpnja 2009. o uvjetima za pristup mrežama za transport prirodnog plina i stavljanju izvan snage Uredbe (EZ) br. 1775/2005 (2), a posebno njihov članak 6. stavak 1.,
   budući da:

               (1)

               Treći paket direktiva i uredaba (dalje u tekstu „treći paket”), donesen 2009. godine, stupio je na snagu 3. ožujka 2011. S njim je na snagu stupio i novi sustav uspostave obvezujućih europskih mrežnih kodeksa.

               (2)

               Kao prvi korak prema obvezujućim europskim mrežnim kodeksima, Europska komisija („Komisija”) mora donijeti godišnji popis prioriteta s utvrđenim područjima koja će biti uključena u razvoj mrežnih kodeksa u skladu s člankom 6. stavkom 1. Uredbe (EZ) br. 714/2009 („Uredba o električnoj energiji”) i člankom 6. stavkom 1. Uredbe (EZ) br. 715/2009 („Uredba o plinu”). Prilikom određivanja prioriteta Komisija se mora savjetovati s Agencijom za suradnju energetskih regulatora („ACER”), odgovarajućom Europskom mrežom operatora prijenosnog odnosno transportnog sustava („ENTSO”) i drugim mjerodavnim dionicima. U ovoj se odluci navode prioriteti koje je Komisija utvrdila na temelju ishoda javne rasprave.

               (3)

               Europsko vijeće je 4. veljače 2011. odredilo 2014. godinu kao cilj za dovršenje stvaranja unutarnjeg tržišta struje i plina. Treći je paket važan element u ostvarivanju tog cilja. Ipak, daljnji su napori potrebni kako bi se omogućio slobodan protok struje i plina kroz Europu. Mrežni kodeksi i smjernice, predviđeni trećim paketom, osigurat će odgovarajuća pravila za te daljnje korake.

               (4)

               Za potrebe planiranja resursa, važno je na godišnjoj osnovi utvrditi ključna područja za razvoj mrežnih kodeksa i smjernica. Čim se neko područje po prvi put odredi kao bitno, potrebno je započeti pripremne radnje kako bi se utvrdilo u kojoj je mjeri potrebno usklađivanje. U nekim ključnim područjima radnje na mrežnim kodeksima i smjernicama već su započete te će se one nastaviti i dovršiti.

               (5)

               Javna rasprava, koju nalaže članak 6. stavak 1. Uredbe o električnoj energiji i Uredbe o plinu, odvijala se od 8. ožujka do 16. travnja 2012. Komisija je primila 18 odgovora (3), uključujući jedan odgovor lokalne uprave i odgovore od mreža operatora ENTSO-G i ENTSO-E. Ostali odgovori stigli su uglavnom od europskih organizacija aktivnih u području energetike, ali i nekoliko pojedinačnih poduzeća sudjelovalo je u javnoj raspravi.

               (6)

               Ovo su bila bitna, opća očitovanja primljena tijekom javne rasprave:

                           (a)

                           Jasna poruka proizišla iz javne rasprave jest da dionici podržavaju usmjereni pristup Komisije kojim se određuju prioriteti rada na ključnim elementima nužnima za dovršenje unutarnjeg energetskog tržišta do 2014. godine, i to u pogledu razvoja tržišnih kodeksa i smjernica, kako za električnu energiju, tako i za plin. Dionici su mišljenja da je Komisija u svojoj raspravi istaknula najvažnije zadaće koje valja ispuniti radi daljnje integracije unutarnjeg energetskog tržišta.

                           (b)

                           Daljnja ključna poruka primljena od više dionika jest da bi oni radije da se sva pitanja popisana u članku 8. stavku 6. Uredbe o električnoj energiji i Uredbe o plinu obrade kroz okvirne smjernice odnosno mrežne kodekse, nego kroz uporabu izravnih smjernica komitologije za donošenje obvezujućih pravila u tim područjima. U tom su kontekstu neki dionici naglasili važnost transparentnog, učinkovitog i dosljednog procesa koji jamči pravodobno i puno uključivanje dionika i operatora distribucijskog sustava. Također je spomenuto da je potrebno dati vremenski raspored razvoja čvrstih mrežnih kodeksa, uz dostatno vrijeme za savjetovanje s uključenim stranama.

                           (c)

                           Nekoliko je dionika zahtijevalo da nacrti prijedloga okvirnih smjernica i mrežnih kodeksa budu popraćeni odgovarajućom ocjenom učinaka u kojoj se navode glavni smjerovi politike i sveobuhvatna analiza troškova i koristi. Ocjena učinaka trebala bi nadalje biti predmetom zasebne javne rasprave. Izrada analize učinaka nakon dovršetka javne rasprave, kao u slučaju „probnog kodeksa”, ne bi bila prihvatljiva.

                           (d)

                           Nekoliko je dionika u svojim odgovorima spomenulo da je područje primjene nekih mrežnih kodeksa preširoko i ne ograničava se na područje primjene određeno uredbama, tj. prekogranična pitanja. U tom je kontekstu također naglašeno da mrežni kodeksi ne bi smjeli dovesti do suvišne regulacije.

               (7)

               Slijede najvažnija očitovanja o godišnjem popisu prioriteta u vezi s pravilima o mreži električne energije, primljena tijekom javne rasprave:

                           (a)

                           Nekoliko je dionika izrazilo zabrinutost zbog mogućih nedosljednosti između mrežnih kodeksa. Neki su predložili razvoj samo jednog mrežnog kodeksa u skladu s jednom okvirnom smjernicom, a neki su naglasili da je potrebno zajedno razviti barem neke mrežne kodekse, kao što su mrežni kodeksi o spajanju generatora i spajanju na strani potražnje, mrežni kodeksi o spajanju na mrežu i radu sustava, mrežni kodeks o upravljanju spajanjem i zagušenjem i smjernica komitologije o „upravljanju”.

                           (b)

                           Nekoliko dionika podržava razvoj pravila u vezi s usklađenim strukturama tarifa za prijenos i/ili poticanjem ulaganja. Mreža operatora ENTSO-E mišljenja je da su pitanje tarifnih struktura i pitanje poticanja ulaganja uglavnom nevezana te je stoga predložila da se ta pitanja obrade zasebno dajući prednost pravilima o poticanju ulaganja.

                           (c)

                           Mreža operatora ENTSO-E izrazila je stav da pravila o dugoročnijoj dodjeli kapaciteta i pravila o spajanju na sustav prijenosa istosmjerne struje visokog napona trebaju biti uključena u godišnji popis prioriteta za 2013. godinu.

               (8)

               Slijede najvažnija očitovanja o godišnjem popisu prioriteta u vezi s pravilima o plinskoj mreži, primljena tijekom javne rasprave:

                           (a)

                           Ključna poruka dionika bila je da žele usklađena pravila o strukturama tarifa za prijenos, ali radije bi da se pravila razvijaju kroz proces mrežnog kodeksa nego korištenjem izravnih smjernica komitologije. Nekoliko je dionika predložilo određivanje uskog područja primjene.

                           (b)

                           Neki su dionici izrazili zabrinutost u vezi s dosljednošću između mrežnog kodeksa o dodjeli kapaciteta i pravila o postupcima za upravljanje zagušenjem te su stoga preporučili sinkroniziranje postupka komitologije za obje teme.

               (9)

               Slijede najvažnija očitovanja o mogućem području primjene i nužnosti mrežnih kodeksa i smjernica nakon 2013. godine u vezi s pravilima o mreži električne energije, primljena tijekom javne rasprave: neki su dionici bili mišljenja da bi pravila o pristupu trećih strana trebalo razviti prije pravila o energetskoj učinkovitosti u vezi s mrežama električne energije jer bi se njima mogli osigurati jednaki uvjeti za sve operatore na unutarnjem tržištu.

               (10)

               Slijede najvažnija očitovanja o mogućem području primjene i nužnosti mrežnih kodeksa i smjernica nakon 2013. godine u vezi s pravilima o plinskoj mreži, primljena tijekom javne rasprave:

                           (a)

                           Nekoliko dionika traži da se obradi pitanje povećanog kapaciteta i predlaže razvoj pravila kroz mrežni kodeks o pristupu trećih strana; ostali ga žele obraditi i kroz razvoj pravila o usklađenim strukturama tarifa za prijenos. Nekoliko je dionika bilo mišljenja da su pravila trgovanja povezana s tehničkim i operativnim odredbama o uslugama pristupa mreži i o ravnoteži sustava već obuhvaćena pravilima o dodjeli kapaciteta i uravnoteženju. Ipak, dionici su pozvali na razvoj pravila trgovanja usmjeravajući se na pravila za jačanje likvidnog tržišta za trgovanje sekundarnim kapacitetom.

                           (b)

                           Što se tiče „pravila o sigurnosti i pouzdanosti mreže”, dano je mišljenje da u slučaju da bude potrebno obraditi ovo pitanje, bilo bi primjerenije to učiniti u okviru Uredbe (EU) br. 994/2010 Europskog parlamenta i Vijeća (4) o mjerama zaštite sigurnosti opskrbe plinom.

                           (c)

                           Neke dionike brine hoće li biti ikakve koristi od razvoja mrežnih kodeksa i smjernica u vezi s operativnim postupcima u hitnim slučajevima te dovode u pitanje usklađivanje tih odredaba.

               (11)

               Uzimajući u obzir odgovore dionika, Komisija određuje prioritete rada na ključnim elementima nužnima za dovršenje unutarnjeg energetskog tržišta do 2014. godine,

         DONIJELA JE OVU ODLUKU:
   Članak 1.
   S obzirom na to da je predviđeno da će usklađena pravila o transparentnosti proći postupak komitologije u 2012. godini, Komisija za potrebe razvoja usklađenih pravila o električnoj energiji donosi ovaj godišnji popis prioriteta za 2013. godinu:

               —

               pravila o dodjeli kapaciteta i upravljanju zagušenjem, uključujući upravljanje za tržišta sljedećeg dana i dnevna tržišta, uključujući izračun kapaciteta (donošenje prema postupku komitologije),

               —

               pravila o dugoročnijoj dodjeli kapaciteta (izrada nacrta mrežnog kodeksa),

               —

               pravila o spajanju na mrežu:

                           —

                           mrežna pravila o spajanju generatora na mrežu (donošenje prema postupku komitologije),

                           —

                           mrežni kodeks o operatorima distribucijskog sustava i spajanju industrijskog tereta (dovršiti mrežni kodeks i započeti postupak komitologije),

                           —

                           mrežni kodeks o spajanju na sustav prijenosa istosmjerne struje visokog napona,

               —

               rad sustava (dovršiti mrežne kodekse o operativnoj sigurnosti, o operativnom planiranju i rasporedu, o kontroli opterećenja i frekvencije i o rezervama te započeti postupak donošenja (5)),

               —

               pravila o uravnoteženju, uključujući pravila, povezana s mrežom, o rezervnoj snazi (dovršiti mrežni kodeks o uravnoteženju),

               —

               pravila u vezi s usklađenim strukturama tarifa za prijenos i/ili poticanjem ulaganja.

         Članak 2.
   S obzirom na to da je predviđeno da će usklađena pravila o upravljanju zagušenjem proći postupak komitologije u 2012. godini, Komisija za potrebe razvoja usklađenih pravila o plinu donosi ovaj godišnji popis prioriteta za 2013. godinu:

               —

               dodjela kapaciteta (donošenje prema postupku komitologije),

               —

               pravila o uravnoteženju, uključujući pravila, povezana s mrežom, o postupku imenovanja, pravila o naplaćivanju neravnoteže i pravila o operativnom uravnoteženju između sustava operatora prijenosnih sustava (dovršiti mrežni kodeks i započeti postupak donošenja),

               —

               pravila o interoperabilnosti i razmjeni podataka,

               —

               pravila o usklađenim strukturama tarifa za prijenos.

         Članak 3.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 19. srpnja 2012.

            Za Komisiju

            Predsjednik

         José Manuel BARROSO

      (1)  SL L 211, 14.8.2009., str. 15.

      (2)  SL L 211, 14.8.2009., str. 36.

      (3)  Odgovori su objavljeni na internetskoj stranici:
   http://ec.europa.eu/energy/gas_electricity/consultations/20120416_network_codes_en.htm

      (4)  SL L 295, 12.11.2010., str. 1.

      (5)  Mrežni kodeksi o operativnoj izobrazbi i o zahtjevima i operativnim postupcima u hitnim slučajevima uslijedit će kasnije.


title: Odluka Vijeća (EU) 2015/990 od 19. lipnja 2015. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Deutsche Bundesbank

text:
               25.6.2015

               HR

               Službeni list Europske unije

               L 159/61

         ODLUKA VIJEĆA (EU) 2015/990
   od 19. lipnja 2015.
   o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Deutsche Bundesbank
   VIJEĆE EUROPSKE UNIJE,
   uzimajući u obzir Protokol br. 4 o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
   uzimajući u obzir Preporuku Europske središnje banke od 27. ožujka 2015. Vijeću Europske unije o vanjskim revizorima središnje banke Deutsche Bundesbank (ESB/2015/14) (1),
   budući da:

               (1)

               Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro trebaju obavljati neovisni vanjski revizori koje preporučuje Upravno vijeće ESB-a, a odobrava Vijeće Europske unije.

               (2)

               Mandat vanjskih revizora središnje banke Deutsche Bundesbank istekao je nakon revizije za financijsku godinu 2014. Stoga je potrebno imenovati vanjske revizore od financijske godine 2015.

               (3)

               Središnja banka Deutsche Bundesbank odabrala je KPMG AG Wirtschaftsprüfungsgesellschaft za svoje vanjske revizore za financijske godine od 2015. do 2020.

               (4)

               Upravno vijeće ESB-a preporučilo je da se KPMG AG Wirtschaftsprüfungsgesellschaft imenuju vanjskim revizorima središnje banke Deutsche Bundesbank za financijske godine od 2015. do 2020.

               (5)

               Slijedom preporuke Upravnog vijeća ESB-a, Odluku Vijeća 1999/70/EZ (2) trebalo bi izmijeniti na odgovarajući način,

         DONIJELO JE OVU ODLUKU:
   Članak 1.
   U članku 1. Odluke 1999/70/EZ, stavak 2. zamjenjuje se sljedećim:

      „2.   KPMG AG Wirtschaftsprüfungsgesellschaft odobravaju se kao vanjski revizori središnje banke Deutsche Bundesbank za financijske godine od 2015. do 2020.”.

   Članak 2.
   Ova Odluka stupa na snagu na dan priopćenja.
   Članak 3.
   Ova je Odluka upućena ESB-u.

      Sastavljeno u Luxembourgu 19. lipnja 2015.

            Za Vijeće

            Predsjednik

         J. REIRS

      (1)  SL C 149, 6.5.2015., str. 1.

      (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).


title: 78/1028/EEZ: Odluka Vijeća od 18. prosinca 1978. o osnivanju Savjetodavnog odbora za osposobljavanje veterinara

text:
               06/Sv. 004

               HR

               Službeni list Europske unije

               3

         31978D1028

               L 362/10

               SLUŽBENI LIST EUROPSKE UNIJE

               18.12.1978.

      ODLUKA VIJEĆA

   od 18. prosinca 1978.
   o osnivanju Savjetodavnog odbora za osposobljavanje veterinara
   (78/1028/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir nacrt odluke koji je podnijela Komisija,
   budući da se u rezoluciji od 6. lipnja 1974. o uzajamnom priznavanju diploma, svjedodžbi i drugih dokaza o formalnoj osposobljenosti Vijeće izjasnilo u prilog osnivanju savjetodavnih odbora;
   budući da je, u kontekstu uzajamnog priznavanja diploma, svjedodžbi i drugih dokaza o formalnoj osposobljenosti i usklađivanja uvjeta za osnivanje i obavljanje djelatnosti veterinara, važno osigurati poredbeno visoke standarde osposobljavanja;
   budući da je poželjno osnovati Savjetodavni odbor koji bi savjetovao Komisiju kako bi se doprinijelo ostvarivanju tog cilja,
   ODLUČILO JE:
   Članak 1.
   U okviru Komisije osniva se Savjetodavni odbor za osposobljavanje veterinara, dalje u tekstu „Odbor”.
   Članak 2.
   1.   Zadaća je Odbora da pomaže u osiguravanju poredbeno visokih standarda osposobljavanja veterinara u Zajednici.
   2.   Tu zadaću obavlja posebno na sljedeći način:

               —

               razmjenom sveobuhvatnih informacija u vezi s metodama osposobljavanja i sadržajem, razinom i strukturom teorijskih i praktičnih programa koji se pružaju u državama članicama,

               —

               raspravom i savjetovanjem s ciljem razvijanja zajedničkih pristupa standardima koje treba dosegnuti u osposobljavanju veterinara i, prema potrebi, strukturi i sadržaju takvog osposobljavanja,

               —

               nadgledanjem prilagodbe osposobljavanja veterinara suvremenom razvoju veterinarske znanosti i metodama poučavanja.

         3.   Odbor Komisiji i državama članicama dostavlja svoje mišljenje i preporuke, uključujući i, kad smatra da je to primjereno, prijedloge amandmana članaka koji se odnose na osposobljavanje veterinara direktiva 78/1026/EEZ (1) i 78/1027/EEZ (2).
   4.   Odbor također savjetuje Komisiju u svim stvarima koje mu Komisija uputi, a koje su u vezi s osposobljavanjem veterinara.
   Članak 3.
   1.   Odbor se sastoji od tri stručnjaka iz svake države članice, kako slijedi:

               —

               jednog stručnjaka iz prakse,

               —

               jednog stručnjaka iz veterinarskih znanstvenih ustanova,

               —

               jednog stručnjaka iz nadležnih tijela država članica.

         2.   Svaki član Odbora ima svog zamjenika. Zamjenici mogu biti nazočni na sastancima Odbora.
   3.   Članove i zamjenike iz stavaka 1. i 2. predlažu države članice. Članovi iz prve alineje stavka 1. i njihovi zamjenici biraju se na osnovi prijedloga stručnjaka iz prakse i veterinarskih znanstvenih ustanova. Tako izabrane članove i zamjenike imenuje Vijeće.
   Članak 4.
   1.   Mandat člana Odbora traje tri godine. Nakon isteka tog razdoblja članovi Odbora ostaju na dužnosti sve dok se ne osiguraju zamjene ili dok im se mandat ne obnovi.
   2.   Mandat člana može završiti i prije isteka tri godine i to ostavkom ili smrću člana ili tako da ga zamijeni druga osoba, u skladu s postupkom opisanim u članku 3. Takvo imenovanje traje do kraja mandata.
   Članak 5.
   Odbor bira predsjednika i dva zamjenika predsjednika iz redova svojeg članstva. Odbor donosi svoj poslovnik. Dnevni red sastanaka sastavlja, u savjetovanju s Komisijom, predsjednik Odbora.
   Članak 6.
   Odbor može osnivati radne skupine i pozivati i omogućivati promatračima ili stručnjacima da pomognu u vezi sa svim posebnim aspektima svog rada.
   Članak 7.
   Odboru njegovo tajništvo osigurava Komisija.

      Sastavljeno u Bruxellesu 18. prosinca 1978.

            Za Vijeće

            Predsjednik

         H.-D. GENSCHER

      (1)  SL L 362, 23.12.1978., str. 1.

      (2)  SL L 362, 23.12.1978., str. 7.


title: Odluka (EU) 2017/339 Europskog parlamenta i Vijeća od 14. prosinca 2016. o mobilizaciji pričuve za nepredviđene izdatke za 2016.

text:
               28.2.2017

               HR

               Službeni list Europske unije

               L 50/47

         ODLUKA (EU) 2017/339 EUROPSKOG PARLAMENTA I VIJEĆA
   od 14. prosinca 2016.
   o mobilizaciji pričuve za nepredviđene izdatke za 2016.
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (1), a posebno njegovu točku 14. drugi podstavak,
   uzimajući u obzir prijedlog Europske komisije,
   budući da:

               (1)

               Člankom 13. Uredbe Vijeća (EU, Euratom) br. 1311/2013 (2) utvrđena je pričuva za nepredviđene izdatke od maksimalno 0,03 % bruto nacionalnog dohotka Unije.

               (2)

               U skladu s člankom 6. te Uredbe Komisija je izračunala apsolutni iznos te pričuve za nepredviđene izdatke za 2016. (3)

               (3)

               Nakon ispitivanja svih ostalih financijskih mogućnosti reagiranja na nepredviđene okolnosti u okviru gornje granice preuzetih obveza u naslovu 3. (Sigurnost i građanstvo) višegodišnjeg financijskog okvira za 2016. i nakon što je mobiliziran instrument fleksibilnosti za cijeli iznos od 1 530 milijuna EUR dostupnih u 2016., izgleda da je potrebna mobilizacija pričuve za nepredviđene izdatke kako bi se povećanjem odobrenih sredstava za preuzete obveze u općem proračunu Europske unije za financijsku godinu 2016. iznad gornje granice preuzetih obveza u naslovu 3. riješile potrebe koje proizlaze iz migracijske, izbjegličke i sigurnosne krize.

               (4)

               Uzimajući u obzir tu vrlo specifičnu situaciju, ispunjen je uvjet krajnje nužde iz članka 13. stavka 1. Uredbe (EU, Euratom) br. 1311/2013,

         DONIJELI SU OVU ODLUKU:
   Članak 1.
   Za opći proračun Unije za financijsku godinu 2016. mobilizira se pričuva za nepredviđene izdatke kako bi se osigurao iznos od 240,1 milijun EUR odobrenih sredstava za preuzete obveze iznad gornje granice preuzetih obveza u naslovu 3. višegodišnjeg financijskog okvira.
   Članak 2.
   Odobrena sredstva za preuzete obveze iz članka 1. u iznosu od 240,1 milijuna EUR prebijaju se pričuvom u okviru gornje granice preuzetih obveza u naslovu 5. (Administracija) višegodišnjeg financijskog okvira za financijsku godinu 2016.
   Članak 3.
   Ova se Odluka objavljuje u Službenom listu Europske unije.

      Sastavljeno u Strasbourgu14. prosinca 2016.

            Za Europski parlament

            Predsjednik

         M. SCHULZ

            Za Vijeće

            Predsjednik

         I. KORČOK

      (1)  SL C 373, 20.12.2013., str. 1.

      (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).

      (3)  Komunikacija Komisije Vijeću i Europskom parlamentu od 22. svibnja 2015. o tehničkoj prilagodbi financijskog okvira za 2016. u skladu s kretanjima BND-a (COM(2015)0320).


title: 77/715/EEZ: Odluka Vijeća od 28. listopada 1977. o sklapanju Europskog sporazuma o razmjeni reagensa za tipizaciju tkiva i njegovog Dodatnog protokola

text:
               02/Sv. 011

               HR

               Službeni list Europske unije

               12

         31977D0715

               L 295/7

               SLUŽBENI LIST EUROPSKE UNIJE

               28.10.1977.

      ODLUKA VIJEĆA

   od 28. listopada 1977.
   o sklapanju Europskog sporazuma o razmjeni reagensa za tipizaciju tkiva i njegovog Dodatnog protokola
   (77/715/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir preporuku Komisije,
   budući da Europski sporazum o razmjeni reagensa za tipizaciju tkiva, koji je sastavljen na inicijativu Vijeća Europe, u članku 5. stavku 1. predviđa da ugovorne strane poduzimaju sve potrebne mjere kako bi ukinule sve uvozne carine na reagense za tipizaciju tkiva koje im na raspolaganje daju druge ugovorne stranke;
   budući da je svako autonomno ili konvencionalno odstupanje od Zajedničke carinske tarife u isključivoj nadležnosti Zajednice;
   budući da se dodavanjem Dodatnog protokola predmetnom Sporazumu, Europskoj ekonomskoj zajednici omogućava da bude ugovorna strana navedenog Sporazuma te da izvršava svoje nadležnosti;
   budući da stoga treba sklopiti Sporazum i njegov Dodatni protokol,
   ODLUČILO JE:
   Članak 1.
   Ovime se u ime Zajednice odobrava Europski sporazum o razmjeni reagensa za tipizaciju tkiva i njegov Dodatni protokol.
   Tekst Sporazuma i njegovog Dodatnog protokola priloženi su ovoj Odluci.
   Članak 2.
   Predsjednik Vijeća se ovime ovlašćuje odrediti osobe opunomoćene za potpisivanje Sporazuma i Dodatnog protokola te dodijeliti im potrebne ovlasti kojima se obvezuje Zajednica.

      Sastavljeno u Luxembourgu 28. listopada 1977.

            Za Vijeće

            Predsjednik

         G. SPITAELS


title: 2014/576/EU: Odluka Europskog parlamenta od 3. travnja 2014. o zatvaranju računa Europskog centra za sprečavanje i kontrolu bolesti za financijsku godinu 2012.

text:
               5.9.2014

               HR

               Službeni list Europske unije

               L 266/200

         ODLUKA EUROPSKOG PARLAMENTA
   od 3. travnja 2014.
   o zatvaranju računa Europskog centra za sprečavanje i kontrolu bolesti za financijsku godinu 2012.
   (2014/576/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europskog centra za sprečavanje i kontrolu bolesti za financijsku godinu 2012.

               —

               uzimajući u obzir izvješće Revizorskog suda o financijskim izvještajima Europskog centra za sprečavanje i kontrolu bolesti za financijsku godinu 2012., zajedno s odgovorima Centra (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebice njezin članak 208.,

               —

               uzimajući u obzir Uredbu (EZ) br. 851/2004 Europskog parlamenta i Vijeća od 21. travnja 2004. o osnivanju Europskog centra za sprečavanje i kontrolu bolesti (4), posebno njezin članak 23.,

               —

               uzimajući u obzir Uredbu Komisije (EZ/Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A7-0224/2014),

               1.

               odobrava zatvaranje računa Europskog centra za sprečavanje i kontrolu bolesti za financijsku godinu 2012.;

               2.

               nalaže predsjedniku da ovu Odluku proslijedi direktoru Europskog centra za sprečavanje i kontrolu bolesti, Vijeću, Komisiji i Revizorskom sudu te naloži njihovu objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 89.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 142, 30.4.2004., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2011/720/EZ: Odluka Vijeća od 26. studenoga 2007. o potpisivanju, u ime Zajednice, Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu

text:
               11/Sv. 118

               HR

               Službeni list Europske unije

               66

         32011D0720

               L 291/45

               SLUŽBENI LIST EUROPSKE UNIJE

         ODLUKA VIJEĆA
   od 26. studenoga 2007.
   o potpisivanju, u ime Zajednice, Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu
   (2011/720/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. i članak 133. stavak 4. u vezi s člankom 300. stavkom 2. prvom rečenicom prvog podstavka,
   uzimajući u obzir prijedlog Komisije,
   budući da:

               (1)

               Komisija je u ime Zajednice pregovorima dogovorila Sporazum između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu (dalje u tekstu „Sporazum”) u skladu s Odlukom Vijeća o ovlašćivanju Komisije za otvaranje pregovora.

               (2)

               Sporazum bi trebalo potpisati, podložno njegovom mogućem kasnijem sklapanju,

         ODLUČILO JE:
   Članak 1.
   Potpisivanje Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu (dalje u tekstu „Sporazum”) odobrava se u ime Zajednice, podložno Odluci Vijeća o sklapanju navedenog Sporazuma.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma u ime Zajednice, podložno njegovom sklapanju.
   Članak 3.
   Države članice poduzimaju sve potrebne mjere kako bi osigurale da se njihovi bilateralni sporazumi sa Sjedinjenim Državama navedeni u Privitku 1. Sporazumu mogu, prema potrebi, izmijeniti ili prekinuti, stupanjem na snagu Sporazuma.

      Sastavljeno u Bruxellesu 26. studenoga 2007.

            Za Vijeće

            Predsjednik

         J. SILVA


title: 2014/691/EU: Odluka Vijeća od 29. rujna 2014. o izmjeni Odluke 2014/668/EU o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola

text:
               3.10.2014

               HR

               Službeni list Europske unije

               L 289/1

         ODLUKA VIJEĆA
   od 29. rujna 2014.
   o izmjeni Odluke 2014/668/EU o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola

      (2014/691/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir prijedlog Europske komisije,
   budući da:

               (1)

               Dana 23. lipnja 2014. Vijeće je donijelo Odluku 2014/668/EU (1).

               (2)

               Nakon savjetovanja s ukrajinskom stranom te u kontekstu sveukupnih napora u provedbi mirovnog procesa u Ukrajini, Komisija je predložila Vijeću da do 31. prosinca 2015. odgodi privremenu primjenu trgovinskih odredaba Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum o pridruživanju”) (glava IV.) te da istodobno nastavi s primjenom autonomnih trgovinskih mjera Unije u korist Ukrajine.

               (3)

               Privremena primjena odgovarajućih odredaba glava III., IV., V., VI. i VII. te povezanih priloga i protokola uz Sporazum o pridruživanju treba stupiti na snagu u fazama. U pogledu glava III., V., VI. i VII. te povezanih priloga i protokola, obavijest predviđena člankom 486. Sporazuma o pridruživanju treba se poslati bez odgode, u vezi s obavijesti o odredbama predviđenom u članku 4. Odluke Vijeća 2014/295/EU (2). U pogledu glave IV. te povezanih priloga i protokola, obavijest se treba poslati tako da privremena primjena stupi na snagu 1. siječnja 2016.

               (4)

               Odluku 2014/668/EU trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   U članku 4. Odluke 2014/668/EU dodaju se sljedeći stavci:

      „U pogledu odgovarajućih odredaba glava III., V., VI. i VII. te povezanih priloga i protokola, obavijest o privremenoj primjeni prema članku 486. Sporazuma šalje se bez odgode.
      U pogledu odgovarajućih odredaba glave IV. te povezanih priloga i protokola, obavijest prema članku 486. Sporazuma šalje se tako da privremena primjena stupi na snagu 1. siječnja 2016.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 29. rujna 2014.

            Za Vijeće

            Predsjednik

         S. GOZI

      (1)  Odluka Vijeća 2014/668/EU od 23. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (SL L 278, 20.9.2014., str. 1.).

      (2)  Odluka Vijeća 2014/295/EU od 17. ožujka 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu njegove preambule, članka 1. te glava I., II. i VII. (SL L 161, 29.5.2014., str. 1.).


title: 2011/295/EU: Odluka Europske središnje banke od 20. travnja 2011. o odabiru pružatelja mrežnih usluga u sustavu TARGET2-Securities (ESB/2011/5)

text:
               01/Sv. 14

               HR

               Službeni list Europske unije

               117

         32011D0005(01)

               L 134/22

               SLUŽBENI LIST EUROPSKE UNIJE

         ODLUKA EUROPSKE SREDIŠNJE BANKE
   od 20. travnja 2011.
   o odabiru pružatelja mrežnih usluga u sustavu TARGET2-Securities
   (ESB/2011/5)
   (2011/295/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke (dalje u tekstu „Statut ESSB-a”), a posebno njegov članak 3. stavak 1., članak 12. stavak 1. i članke 17., 18. i 22.,
   budući da:

               (1)

               Cilj je sustava TARGET2-Securities (dalje u tekstu „sustav T2S”) olakšati integraciju nakon trgovanja nuđenjem temeljne, neutralne i bezgranične paneuropske namire gotovine i vrijednosnih papira u novcu središnje banke tako da središnji depozitoriji vrijednosnih papira (CSD) svojim klijentima mogu pružati harmonizirane i standardizirane usluge namire prema načelu isporuke po plaćanju u integriranom tehničkom okružju s prekograničnim mogućnostima.

               (2)

               U kontekstu Trećeg privremenog izvješća o napretku razvoja sustava T2S, Odbor za program sustava T2S u veljači 2010. odlučio je da će Deutsche Bundesbank, Banco de España, Banque de France i Banca d’Italia (dalje u tekstu „4SB”) provesti potrebne pripreme kako bi osigurale do tri pružatelja mrežnih usluga u sustavu T2S koji će pružati usluge povezivanja s platformom sustava T2S te da će Banca d’Italia voditi postupak odabira.

               (3)

               U kontekstu Četvrtog izvješća o napretku razvoja sustava T2S, Upravno vijeće odlučilo je na svojoj sjednici 21. travnja 2010. da će pribavljanje mreže u sustavu T2S biti predmet natječaja te da će biti dodijeljene najviše tri licencije.

               (4)

               U kontekstu Petog izvješća o napretku razvoja sustava T2S, Odbor za program sustava T2S u srpnju 2010. odlučio je da će Banca d’Italia djelovati kao operativna grana Eurosustava u postupku odabira. Također je odlučio da će Odbor za program sustava T2S biti odgovoran za određivanje članova komisije za odabir s obzirom na to da će središnje banke Eurosustava biti nadležne i odgovorne za kriterije odabira te ishod odluke komisije za odabir na temelju tih kriterija. Banca d’Italia bila bi odgovorna za pravilno vođenje postupka odabira te bi njezina posebna odgovornost u vezi s postupkom odabira bila odvojena od odgovornosti koje imaju 4SB u skladu sa sporazumom između 2. i 3. razine.

               (5)

               Odbor za program sustava T2S 13. kolovoza 2010. odlučio je da bi odgovornost Banca d’Italia trebalo detaljnije odrediti vezano uz ovlaštenje za provođenje postupka odabira, koje su joj dodijelile središnje banke Eurosustava.

               (6)

               Cilj postupka odabira je pružateljima mrežnih usluga povjeriti pružanje skupa unaprijed definiranih usluga povezivanja, na temelju kojeg pružatelji mrežnih usluga u sustavu T2S oblikuju, provode i daju rješenja povezivanja te upravljaju tim rješenjima, koja su namijenjena sigurnoj razmjeni poslovnih informacija između izravno povezanih sudionika u sustavu T2S i platforme sustava T2S.

               (7)

               Iako je postupak odabira za pružatelje mrežnih usluga u sustavu T2S izvan područja primjene Direktive 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama, (1) pravila propisana Direktivom 2004/18/EZ, postupci propisani Odlukom ESB/2008/17 od 17. studenoga 2008. o utvrđivanju okvira za zajedničku nabavu Eurosustava, (2) i nacionalni propisi kojima se prenosi Direktiva 2004/18/EZ, ako su primjenjivi na ovlaštenu središnju banku, trebali bi se upotrebljavati kao opće smjernice.

               (8)

               Upravno vijeće imenovalo je Banca d’Italia za provođenje postupka odabira za pružatelje mrežnih usluga u sustavu T2S.

               (9)

               Banca d’Italia je prihvatila imenovanje te potvrdila svoju spremnost djelovati u skladu s ovom Odlukom,

         DONIJELO JE OVU ODLUKU:
   Članak 1.
   Definicije
   Za potrebe ove Odluke primjenjuju se sljedeće definicije:

               (a)

               „središnja banka” znači Europska središnja banka (ESB) ili pojedina nacionalna središnja banka iz europodručja (NSB) ili druga središnja banka čija je valuta dostupna u sustavu T2S;

               (b)

               „središnji depozitorij vrijednosnih papira (CSD)” znači subjekt koji: (a) omogućava obradu i namiru transakcija vrijednosnim papirima knjiženjem, (b) pruža skrbničke usluge, npr. upravljanje korporativnim akcijama i otkupima i (c) ima aktivnu ulogu pri osiguravanju integriteta izdanja vrijednosnih papira;

               (c)

               „Odbor za program sustava T2S” znači upravljačko tijelo Eurosustava koje je osnovano u skladu s Odlukom ESB/2009/6 od 19. ožujka 2009. o osnivanju Odbora za program sustava TARGET2-Securities (3), čija je zadaća priprema prijedloga za Upravno vijeće ESB-a o ključnim strateškim pitanjima te izvršavanje zadaća isključivo tehničke naravi vezano uz sustav T2S, ili njegov sljednik;

               (d)

               „pružatelj mrežnih usluga u sustavu T2S” znači pružatelj mrežnih usluga koji je potpisao sporazum o licenciji za pružanje usluga povezivanja;

               (e)

               „usluge povezivanja” znači izravna mrežna veza s platformom sustava T2S koju izravno povezani sudionik u sustavu T2S zahtijeva od pružatelja mrežnih usluga u sustavu T2S kako bi se mogao koristiti uslugama sustava T2S ili obavljati zadaće i odgovornosti s njima u vezi;

               (f)

               „licencija” znači dodjeljivanje prava koje pružatelju mrežnih usluga u sustavu T2S odobravaju središnje banke Eurosustava za pružanje skupa unaprijed definiranih usluga povezivanja izravno povezanim sudionicima u sustavu T2S, na temelju kojeg pružatelj mrežnih usluga u sustavu T2S oblikuje, provodi, daje rješenja povezivanja i upravlja tim rješenjima, koja su namijenjena sigurnoj razmjeni elektroničkih podataka između izravno povezanih sudionika u sustavu T2S i platforme sustava T2S;

               (g)

               „komisija za odabir” znači komisija od pet stručnjaka od kojih svaki predstavlja jednu ovlaštenu središnju banku (u ulozi predsjedatelja), 4SB i EPCO, te dva predstavnika središnjih banaka Eurosustava, pri čemu je svakog od njih odredio Odbor za program sustava T2S te ih je službeno imenovala ovlaštena središnja banka;

               (h)

               „Ured za koordinaciju nabave Eurosustava” (EPCO) znači tijelo koje je osnovano na temelju Odluke 2008/893/EZ (ESB/2008/17) za koordinaciju zajedničke nabave Eurosustava;

               (i)

               „središnja banka Eurosustava” znači NSB iz europodručja ili ESB;

               (j)

               „sporazum između 2. i 3. razine” znači sporazum o opskrbi i upravljanju koji su dogovorili Odbor za program sustava T2S i 4SB, koji odobrava Upravno vijeće te ga potpisuju središnje banke Eurosustava i 4SB. On sadržava dodatne pojedinosti o zadaćama i odgovornostima 4SB, Odbora za program sustava T2S i središnjih banaka Eurosustava;

               (k)

               „izravno povezani sudionici u sustavu T2S” znači svi subjekti koji su ovlašteni za razmjenu elektroničkih podataka s platformom sustava T2S;

               (l)

               „ovlaštena središnja banka” znači NSB iz europodručja koji imenuje Upravno vijeće za vođenje postupka odabira pružatelja mrežnih usluga u sustavu T2S te koji središnje banke Eurosustava ovlaste da u njihovo ime i u njihovom interesu potpiše sporazume o licencijama s odabranim sudionicima;

               (m)

               „usluge sustava T2S” znači usluge koje središnje banke Eurosustava pružaju središnjim depozitorijima vrijednosnih papira i središnjim bankama;

               (n)

               „sporazum o licenciji” znači sporazum u skladu s njemačkim pravom, kako ga predloži Odbor za program sustava T2S i odobri Upravno vijeće, koji određuje uzajamna prava i obveze središnjih banaka Eurosustava i relevantnog pružatelja mrežnih usluga u sustavu T2S;

               (o)

               „odabrani sudionik” znači sudionik u postupku odabira za pružatelje mrežnih usluga u sustavu T2S kojem je dodijeljen sporazum o licenciji;

               (p)

               „poziv na nadmetanje” znači obavijest o postupku odabira koja se objavljuje u Službenom listu Europske unije i nacionalnom službenom listu države članice u kojoj se nalazi ovlaštena središnja banka;

               (q)

               „pravila dodjele” znači detaljna pravila koja uređuju postupak odabira, a koja čine sastavni dio dokumentacije za odabir koja se objavljuje;

               (r)

               „dokumentacija za odabir” znači najava dodjele, poziv na nadmetanje, pravila dodjele te njihove priloge i dodatke;

               (s)

               „NSB iz europodručja” znači NSB države članice čija je valuta euro;

               (t)

               „provjera koncepta” znači test koji mora obaviti pružatelj mrežnih usluga u sustavu T2S nakon potpisivanja sporazuma o licenciji, čiji je cilj provjera usklađenosti njegovog ponuđenog rješenja s osnovnim zahtjevima vezano uz funkcionalnost, otpornost i sigurnost;

               (u)

               „datum početka rada” znači datum kada se prvi CSD počne koristiti uslugama sustava T2S.

         Članak 2.
   Ovlaštena središnja banka
   Ovlaštena središnja banka u korist središnjih banaka Eurosustava:

               (a)

               provodi u svoje ime i u interesu središnjih banaka Eurosustava postupak odabira pružatelja mrežnih usluga u sustavu T2S uz punu suradnju s Odborom za program sustava T2S i komisijom za odabir osiguravajući materijalne i ljudske resurse koji su potrebni kako bi se osigurala usklađenost postupka odabira s pravom koje se primjenjuje u državi članici ovlaštene središnje banke; te

               (b)

               potpisuje u skladu s odlukom komisije za odabir uime i u interesu središnjih banaka Eurosustava odgovarajući sporazum o licenciji s ukupnim brojem pružatelja mrežnih usluga u sustavu T2S, a koji niti u jednom trenutku ne smije biti veći od dva.

         Članak 3.
   Uvjeti odabira i dodjele
   1.   Ovlaštena središnja banka provodi postupak odabira pružatelja mrežnih usluga u sustavu T2S u skladu s općim načelima Ugovora o funkcioniranju Europske unije, uključujući načela transparentnosti, proporcionalnosti, jednakog postupanja, jednakog pristupa i nediskriminacije.
   2.   Ukupan broj pružatelja mrežnih usluga u sustavu T2S niti u jednom trenutku ne smije biti veći od dva.
   3.   Pri provođenju postupka odabira ovlaštena središnja banka osobito poštuje sljedeće uvjete:

               (a)

               provodi otvoreni postupak dodjele licencija pri čemu svaki zainteresirani gospodarski subjekt može dati ponudu;

               (b)

               cjelokupnu dokumentaciju za odabir zajednički pripremaju središnje banke Eurosustava i ovlaštena središnja banka te ju odobrava Odbor za program sustava T2S;

               (c)

               pružatelje mrežnih usluga u sustavu T2S odabire se na temelju najniže ukupne cijene za standardni skup usluga koje treba pružati skupini izravno povezanih sudionika u sustavu T2S u skladu s modelom koji je odobrio Odbor za program sustava T2S;

               (d)

               cjelokupna dokumentacija za odabir objavljuje se na engleskom jeziku. Ovlaštena središnja banka može objaviti poziv na nadmetanje i na svom službenom jeziku. Sudionici u postupku odabira moraju svoje ponude i svu popratnu dokumentaciju dostaviti na engleskome jeziku;

               (e)

               ovlaštena središnja banka u pozivu na nadmetanje navodi da se postupak odabira provodi u njezino ime i u njezinom interesu te u interesu središnjih banaka Eurosustava;

               (f)

               ovlaštena središnja banka objavljuje poziv na nadmetanje najmanje u: i. Službenom listu Europske unije; ii. nacionalnom službenom listu koji za objavu poziva na nadmetanje upotrebljava ovlaštena središnja banka; iii. dvjema nacionalnim novinama; i iv. Financial Timesu i The Economistu. Dokumentacija za odabir objavljuje se na internetskoj stranici ovlaštene središnje banke. Poziv na nadmetanje također se objavljuje na internetskoj stranici ESB-a uz poveznicu na internetsku stranicu ovlaštene središnje banke kako bi se omogućio pristup cjelokupnoj dokumentaciji za odabir;

               (g)

               ovlaštena središnja banka obvezna je odgovoriti na zahtjeve za pojašnjavanjem postupka odabira koji pristignu na adresu elektroničke pošte navedenu u pozivu na nadmetanje. Ovlaštena središnja banka i ESB moraju objaviti sve odgovore na svojim internetskim stranicama;

               (h)

               članove komisije za odabir određuje Odbor za program sustava T2S te ih službeno imenuje ovlaštena središnja banka odmah nakon isteka roka za dostavu ponuda;

               (i)

               članovi komisije za odabir dužni su potpisati izjavu o nepostojanju sukoba interesa koju je odobrio Odbor za program sustava T2S;

               (j)

               ovlaštena središnja banka preuzima operativne aspekte postupka odabira;

               (k)

               komisija za odabir, između ostalog, provjerava administrativnu i tehničku dokumentaciju te odlučuje o isključivanju iz postupka odabira sudionika koji ne udovoljavaju zahtjevima sudjelovanja. Komisija za odabir ocjenjuje neuobičajeno niske ponude u skladu s pravilima propisanima dokumentacijom za odabir. Komisija za odabir rangira sudionike koji nisu isključeni iz postupka odabira rastuće prema visini njihovih ekonomskih ponuda;

               (l)

               ovlaštena središnja banka službeno obavješćuje dotične sudionike o svim odlukama komisije za odabir primjenom sigurnih i brzih sredstava pisane komunikacije.

         4.   Nakon što komisija za odabir rangira sudionike u skladu sa stavkom 3. točkom (k) (preliminarna dodjela), ovlaštena središnja banka u skladu sa svojom odgovornošću provodi internu provjeru zakonitosti kako bi provjerila je li postupak odabira pravilno proveden. Nakon uspješnog provođenja navedene provjere ovlaštena središnja banka provodi konačnu dodjelu te provjerava udovoljavaju li odabrani sudionici zahtjevima sudjelovanja i jesu li njihove izjave istinite. U slučaju da provjera zakonitosti nije uspješna, konačna dodjela se odgađa te se ovlaštena središnja banka obraća za upute Odboru za program sustava T2S.
   5.   Ovlaštena središnja banka djeluje u svoje ime i u svojem interesu te u interesu središnjih banaka Eurosustava vezano uz sva prava i obveze koje proizlaze iz postupka odabira. O tome izvješćuje Odbor za program sustava T2S te poštuje njegove odluke.
   6.   Ovlaštena središnja banka snosi vlastite troškove povezane sa zadaćama koje obavlja u postupku odabira.
   Članak 4.
   Sporazum o licenciji
   1.   Nakon što je ovlaštena središnja banka u skladu s gore navedenim uvjetima zaključila postupak odabira i postupak dodjele, ovlaštena središnja banka i komisija za odabir poduzimaju sve potrebne pripremne mjere kako bi omogućile ovlaštenoj središnjoj banci sklapanje sporazuma o licenciji sa svakim od odabranih sudionika uime i u interesu središnjih banaka Eurosustava. S tim ciljem, središnje banke Eurosustava daju ovlaštenoj središnjoj banci ovlast za potpisivanje sporazuma o licencijama putem zasebne punomoći za djelovanje u ime i u interesu središnjih banaka Eurosustava (nalog za zastupanje/izjava o zastupanju).
   2.   Nakon potpisivanja sporazuma o licenciji pružatelj mrežnih usluga u sustavu T2S mora obaviti provjeru koncepta. Ako pružatelj mrežnih usluga u sustavu T2S ne obavi uspješnu provjeru koncepta, sporazum o licenciji se raskida. U tom slučaju, ovlaštena središnja banka dodjeljuje licenciju sljedećem najviše rangiranom sudioniku u postupku odabira.
   3.   Ne dovodeći u pitanje sljedeće stavke, licencija dodijeljena početnim postupkom odabira istječe nakon sedam godina od datuma početka rada.
   4.   Ako dođe do raskida sporazuma o licenciji s pružateljem mrežnih usluga u sustavu T2S prije dana njegovog isteka, ali nakon uspješno obavljene provjere koncepta, u skladu s diskrecijskim pravom Odbora za program T2S sporazum o licenciji može se ponuditi sljedećem najviše rangiranom sudioniku u postupku odabira ili dodijeliti drugom pružatelju mrežnih usluga na temelju novog postupka odabira koji provodi ovlaštena središnja banka ili druga središnja banka Eurosustava koju je imenovalo Upravno vijeće. Novi sporazum o licenciji vrijedi sedam godina.
   5.   Ovlaštena središnja banka na zahtjev Odbora za program sustava T2S produžuje trajanje svih sporazuma o licencijama dva puta po godinu dana.
   6.   Ovlaštena središnja banka ovlaštena je za zajedničko zastupanje središnjih banaka Eurosustava prema pružateljima mrežnih usluga u sustavu T2S i ostalim trećim osobama vezano uz usluge povezivanja te upravljanje sporazumima o licencijama uime i u interesu središnjih banaka Eurosustava na trajnoj osnovi, pri čemu to, između ostalog, znači putem prisilne provedbe prava i obveza središnjih banaka Eurosustava, uključujući prisilnu provedbu u sudskom postupku uključujući, ali ne ograničavajući se na, povredu ugovornih obveza, naknadu štete, raskid, pobijanje ili druge izmjene ugovora. Ovlaštena središnja banka o tome izvješćuje Odbor za program sustava T2S te poštuje njegove upute.
   7.   Ovlaštena središnja banka poduzima sve potrebne mjere za ispunjavanje dužnosti i obveza središnjih banaka Eurosustava i njenih eventualnih dužnosti i obveza vezano uz sporazume o licencijama te o tome izvješćuje Odbor za program sustava T2S i poštuje sve njegove upute s tim u vezi.
   8.   Ovlaštena središnja banka prima sve obavijesti, izjave i tužbe uključujući sudske pozive naloge koji se odnose na pojedini sporazum o licenciji, kako bi joj se omogućilo ispunjavanje prava i obveza središnjih banaka Eurosustava i njenih eventualnih prava i obveza vezano uz pojedini sporazum o licenciji.
   9.   Ne dovodeći u pitanje članak 5., središnje banke Eurosustava nadoknađuju ovlaštenoj središnjoj banci sve razumne troškove koji proizlaze iz upravljanja i praćenja sporazuma o licencijama u skladu sa stavcima od 6. do 8.
   Članak 5.
   Zahtjevi za naknadu štete
   1.   Ovlaštena središnja banka odgovara središnjim bankama Eurosustava bez ograničenja za sve gubitke ili štete koje nastanu kao posljedica prevare ili namjernog neprofesionalnog ponašanja pri izvršavanju njezinih prava i obveza u skladu s ovom Odlukom. Ona odgovara središnjim bankama Eurosustava za sve gubitke ili štete koje su posljedica krajnje nepažnje u izvršavanju njezinih obveza u skladu s ovom Odlukom, te je u tom slučaju njezina odgovornost ograničena na maksimalni ukupni iznos od 2 000 000 EUR po kalendarskoj godini.
   2.   Kada gubitke ili štetu koji su posljedica prevare ili namjernog neprofesionalnog ponašanja ovlaštene središnje banke pri izvršavanju njezinih dužnosti u skladu s ovom Odlukom pretrpi treća osoba, ovlaštena središnja banka odgovorna je za svaku naknadu štete koju je potrebno platiti toj trećoj osobi.
   3.   Kada gubitke ili štetu koji su posljedica obične ili krajnje nepažnje ovlaštene središnje banke pri izvršavanju njezinih dužnosti u skladu s ovom Odlukom pretrpi treća osoba, ovlaštena središnja banka odgovorna je za svaku naknadu štete koju je potrebno platiti toj trećoj osobi. Središnje banke Eurosustava nadoknađuju ovlaštenoj središnjoj banci svaku takvu naknadu štete koja prelazi maksimalni ukupni iznos od 2 000 000 EUR po kalendarskoj godini na temelju sudske odluke ili nagodbe između ovlaštene središnje banke i bilo koje takve treće osobe, pod uvjetom da je nagodbu unaprijed odobrio Odbor za program sustava T2S.
   4.   Središnje banke Eurosustava u cijelosti i bez odlaganja nadoknađuju ovlaštenoj središnjoj banci sve štete koje je isplatila trećim osobama, ako one proizlaze iz: (a) zahtjeva vezanih uz sudjelovanje i kriterija dodjele; (b) odluke komisije za odabir na temelju zahtjeva vezanih uz sudjelovanje i kriterije dodjele; (c) nepravilnog postupanja komisije za odabir, osim ako je ona djelovala u skladu s pisanim savjetom ovlaštene središnje banke ili nije unaprijed primila odgovarajući pisani savjet ovlaštene središnje banke u vezi s navedenim pitanjem; i (d) bilo koje odluke ili događaja izvan kontrole ovlaštene središnje banke, uključujući one koji mogu utjecati na učinkovitost dodijeljenih licencija.
   5.   Središnje banke Eurosustava ovlaštenoj središnjoj banci neće nadoknaditi iznos naknade štete isplaćene trećim osobama koji proizlazi iz operativnih aktivnosti i drugih postupovnih radnji za koje je ona odgovorna, osim ako je ovlaštena središnja banka djelovala u suprotnosti s vlastitim savjetima, a u skladu s uputama Odbora za program sustava T2S u skladu s člankom 3. stavkom 5.
   6.   Kada se tužbe koje su podnijele treće osobe odnose na radnje ili propuste u vezi s postupkom odabira za koji središnje banke Eurosustava moraju preuzeti isključivu odgovornost, nakon savjetovanja s ovlaštenom središnjom bankom, središnje banke Eurosustava provodobno daju ovlaštenoj središnjoj banci upute vezano uz mjere koje ona poduzima, primjerice bilo kakvo zastupanje od strane vanjskog pravnog savjetnika ili pravne službe ovlaštene središnje banke. Nakon donošenja odluke o postupanju u takvom postupku, sudske troškove i pristojbe koje iz proizlaze iz takvog postupanja, snose središnje banke Eurosustava.
   7.   Središnje banke Eurosustava preuzimaju odgovornost za radnje i propuste pojedinih članova komisije za odabir vezano uz postupak odabira.
   8.   Kada treće osobe podnesu tužbu zbog radnji ili propusta povezanih s postupkom odabira za koji je isključivo odgovorna ovlaštena središnja banka, ovlaštena središnja banka u potpunosti surađuje sa središnjim bankama Eurosustava vezano uz mjere koje ona poduzima, primjerice bilo kakvo zastupanje od strane vanjskog pravnog savjetnika ili vlastite pravne službe te snosi posljedične troškove.
   9.   Kada su središnje banke Eurosustava i ovlaštena središnja banka zajedno odgovorne za gubitke ili štete koje je pretrpjela treća osoba, svaka od njih snosi jednak dio troškova.
   Članak 6.
   Završne odredbe
   1.   Ovlaštenje ostaje na snazi sedam godina od datuma početka rada.
   2.   Istek ovlaštenja ne utječe na valjanost relevantnih sporazuma o licencijama.
   Članak 7.
   Stupanje na snagu
   Ova Odluka stupa na snagu dva dana od dana donošenja.

      Sastavljeno u Frankfurtu na Majni 20. travnja 2011.

            Predsjednik ESB-a

         Jean-Claude TRICHET

      (1)  SL L 134, 30.4.2004., str. 114.

      (2)  SL L 319, 29.11.2008., str. 76.

      (3)  SL L 102, 22.4.2009., str. 12.